马格里不(西文：Magreb)是非洲西北面，挨牢大西洋搭地中海个一个特殊文化地理区域。迭个区域个气候属地中海气候，南面是典型沙漠气候。农业，经济之类有农牧混合个特征。立在历史浪，成为欧洲搭中东文化先后影响个地区。弗过，顶顶深远个影响还是7世纪辰光个伊斯兰化。乃朝，此地个五个国家;突尼斯、阿尔及利亚、摩洛哥、毛里塔尼亚搭无法定地位个西撒哈拉，侪是有柏柏尔背景个回教国家。此地个居民搭摩尔人基本是一类个。